ရာဟင်..မင်းအတွက်သီးသန့် လက်ဆောင်ယူလာခဲ့တာ
ဒီဘူးထဲမှာ ကန်ဒ်ဟာက အကောင်းဆုံးအရုပ်ပါတယ်
ယူလေ
သိကောင်းတာပဲ ဦးရီးတော် ကျေးဇူးပါ
ရာဟင်က အရမ်းချစ်ဖို့ကောင်းတဲ့ကလေးပဲ
မင်းနဲ့တွေ့တဲ့သူတိုင်း ပျော်ရွှင်တာပါပဲ
မင်းဘယ်တွေရောက်နေတာလဲ
အစ်မတော်တို့ကို သတိမရဘူးလား
အရမ်းသတိရတာပေါ့ မရီးရယ်
ဒီတစ်ခေါက် ကျွန်တော်ပြန်ရောက်လာတာ အထူးတာဝန်တစ်ရပ်နဲ့ပါ
ဘာလိုအထူးတာဝန်လဲ
အမှန်က လူတစ်ယောက်ကို အဘူမာလီစကားပြောနေတာကြားခဲ့ရတယ်
အဲဒီတစ်ယောက်က အာဂရာခံတပ်ထဲက မဂိုအင်ပါယာကို ဆန့်ကျင်ဖို့
လျှို့ဝှက်ကြံစည်နေတာ
တစ်ယောက်မှမရိပ်မိအောင် သေချာဆောင်ရွက်ပါ
အခု မဂိုအင်ပါယာရဲ့ နန်းတော်ထဲက တစ်ဖက်ကလည်း
လျှို့ဝှက်ကြံစည်မှုတစ်ခုရှိနေပြီ
ဒီသတင်းကြားကြားပြီးချင်း
ကျွန်တော်ဒီကို ရောက်ရှိမှာဖြစ်ကြောင်း
စာလွှာပို့ပြီး အဲဒီနေ့ပဲထွက်လာခဲ့ပါတယ်
အဘူမာလီကြံစည်နေတာကို ငါသဘောပေါက်ပါတယ်
ဒါပေမဲ့ ဘာကိုလျှို့ဝှက်ကြံစည်ပြီး နန်းတော်ထဲမှာ ဘယ်သူကလုပ်နိုင်ရတာလဲ
ဒီကြောင်းကို အခုထိကျွန်တော်မသိရသေးပါဘူး
တစ်ယောက်မှ ယုံကြည်လို့မရတော့ဘူးလို့ ကျွန်တော်ခံစားလာရတယ်
ဒါကြောင့် အစ်ကိုတော်ကို ကိုယ်တိုင်ကိုယ်ကျ သတိပေးဖို့ရောက်လာတာပါ
ဒါဖြင့် ဘာကိုစောင့်ဆိုင်းနေတာလဲ
အခုပဲ မင်းကြီးကိုလျှောက်တင်ရအောင်
အခုမဖြစ်သေးဘူး အစ်မတော်
သစ္စာဖောက်ဘယ်သူလဲဆိုတာ ကျွန်တော်တို့မသိရသေးဘူးလေ
ဒါပေမဲ့ ပူးပေါင်းကြံစည်သူတွေမရိပ်စားမိခင် အကျိုးရှိတာဖြစ်အောင်လုပ်မှာပါ
အစ်မတော်လည်း ဒီသတင်းမပေါက်အောင်ထိန်းပေးပါ
အခု ကျွန်တော်ရောက်ပြီပဲ မဂိုအင်ပါယာကြီးကို ဆန့်ကျင်ဖို့..
ပူးပေါင်းကြံစည်ရဲတဲ့သူကို ဖော်ထုတ်ရလိမ့်မယ်
သူ အခုထိရောက်မလာသေးဘူး
မင်း လာမယ်ဆိုတာ..
ငါသိပါတယ်
မင်း ဘာဖြစ်လို့ သူ့ကို ခေါ်ခေါ်လာရတာလဲ
ကျွန်မကြောက်လို့ပါ အဲဒါကြောင့်ခေါ်လာတာ
ဇာကီရာက အပြင်မှာပဲနေခဲ့မှာပါ
ငါတစ်ယောက်လုံးရှိတာ ဘာကြောက်စရာလိုလဲ
ဝင်ခဲ့ပါ
ရှင် ကျွန်မကို ဘာဖြစ်လို့ဒီလိုလုပ်ချင်တာလဲ
ရှင့်ကို ဘာများထိခိုက်စေခဲ့လို့လဲ
မင်းက ငါ့နှလုံးသားကိုခိုးယူသွားပြီ ဘီနာဂျီရာ
ငါ့နှလုံးသားနဲ့ စိတ်ရဲ့သက်ရောက်မှာကို မင်းခံရမှာပေါ့
ဆင်းရဲဒုက္ခအများကြီးခံရပြီးမှ ငါ့ဘဝမှာ အခုလိုညမျိုးရခဲ့တာ
တဒင်္ဂလေးမှ အလာဟဿအဖြစ်မခံနိုင်ဘူး
မင်း ဒီကိုတောင်ရောက်လာပြီပဲ
တုံ့ဆိုင်းနေဦးမှာလား
တစ်ယောက်ယောက်ရောက်လာရင် ဘယ်လိုလုပ်မလဲ
ကျွန်မကို တစ်ယောက်ယောက်တွေ့သွားရင်ကော
ဘုရင်ကြီးက..
ဒီအတွက် မပူပါနဲ့
ငါအားလုံး စီစဉ်ထားပြီးသားပါ
ဒီကိစ္စကို ဘုရင်ကြီးသိသွားမှာကို
မင်းထက် ငါကပိုစိုးရိမ်တယ်
လာပါ ဘီနာဂျီရာ လက်ပေါ်မှာအိပ်လိုက်ပါတော့
ဒီလို ရုန်းရင်းဆန်ခတ်မလုပ်နဲ့
မင်းက အစေခံတစ်ယောက်ပါ
ဒါက မင်းအတွက်အမိန့်ပဲ
ဖြူစင်တဲ့မိန်းကလေးလိုလုပ်မနေနဲ့
ကျွန်မက..
ကဘူးလ်မှာ အဘူမာလီရဲ့ အစေခံဖြစ်ခဲ့တယ်
အခုဒီရောက်တော့ မင်းကြီးရဲ့အစေခံဖြစ်နေတယ်
ဒါကြောင့် ကျွန်မ..
ငါ့အချိန်ကိုလာမဖြုန်းနဲ့
ငါ့မှာ အချိန်မရှိဘူး
မင်းဒီမှာထိုင်ပြီး ဒီလိုဇာတ်ကြောင်းခင်းနေရင်
မင်းရဲ့စာလွှာအကြောင်း မင်းကြီးကို ပြောလိုက်ရုံပဲရှိတယ်
မလုပ်ပါနဲ့
ဒီလိုမျိုးတော့ မလုပ်ပါနဲ့
ရှင့်ဆီရောက်နေပြီပဲ
ဒါဆိုလာခဲ့လေ ဘီနာဂျီရာ
ရှင်ဒေါသထွက်နေတာပဲ
ကျွန်မနည်းနည်းဝုန်းဒိုင်းလုပ်မိလိုက်ပါတယ်
ကဲ..သောက်လိုက်ပါဦး
လာပါ ဘီနာဂျီရာ လာပါ
အဆင်သင့်ဖြစ်အောင် အချိန်နည်းနည်းပေးပါ
ဒီရောက်နေပြီပဲလေ ကျွန်မက ရှင့်အတွက်ပါ
တော်လောက်ပြီ
ဒီလိုမလုပ်ပါနဲ့
ရှင်ပဲ ကျွန်မကိုခေါ်ထားပြီးတော့ ထွက်သွားတော့မလို့လား
မင်းက မင်းကိုယ်မင်းမှမသိတာ ဘီနာဂျီရာ
လူတွေက သူတို့ဘဝဒုက္ခဖြစ်စေနိုင်လည်း မင်းကို လိုချင်နေကြတယ်
ဒီရုပ်သွင် ဒီနှုတ်ခမ်းတွေက..
ငါ့အိပ်မက်ထဲခဏခဏရောက်လာပြီး ငါ့ကို ဒုက္ခဖြစ်စေခဲ့တာ
ဒီအိပ်မက်တွေလွင့်ပြယ်သွားပြီး
မင်း အခု ငါ့ရှေ့ရောက်နေတဲ့အချိန်မှာ ဘာဖြစ်မလဲသိချင်လိုက်တာ
လာပါ ဘီနာဂျီရာ
ဒီလူ ငါနဲ့အတူနေရတဲ့အချိန်မှာ
ပျော်ရွှင်ခဲ့ရမယ်လို့
မျှော်လင့်ပါတယ်
စကားပြောဖို့ ကြိုးစားနေလည်း အလကားပဲ
နင့်ရဲ့ အသံအိုးပျက်စီးသွားပြီ
တဖြည်းဖြည်းနဲ့..
နင် အသက်ရှူရပ်တော့မှာ
ငါ့ကို လိုချင်တောင့်တနေတဲ့
နင့်နှလုံးနှုန်းတွေ ရပ်တန့်တော့မှာ
နင်မှန်ပါတယ်
ငါနဲ့အဖော်ပြုဖို့တန်ကြေးက သေခြင်းတရားပဲ
ငါခန္ဓာကိုယ်တစ်ခုလုံးက..
အဆိပ်တွေနဲ့ပြည့်နေတာ
ငါနဲ့စပ်ယှက်ဖို့ကြိုးစားတဲ့သူမှန်သမျှ နင့်လို..
သေပွဲဝင်ရမှာပဲ
ကျွန်မတို့အလုပ်ပြီးပြီ ဘီနာဂျီရာ
ဘယ်သူမှမတွေ့ခင် သွားရအောင်
သူက ငါနဲ့အတူနေချင်ခဲ့တာလေ
နေရအောင်လေ
ငါနဲ့ အချိန်ဖြုန်းချင်တယ်ဆို
လာခဲ့လေ
ကျွန်မတို့ကို တစ်ယောက်ယောက်တွေ့တော့မှာပဲ
ဂျိုဓာရေ
သူအခြေအနေတော်တော်ဆိုးနေတာပဲ
ဖြူဖပ်ဖြူရော်နဲ့
ဒါပေမဲ့ ညဘက်ကြီးလျှောက်သွားတာတော့ မရပ်ဘူးနော်
ဒီမှာ ရေသောက်လိုက်
သူတစ်ခုခုစားမိတာဖြစ်မယ်
လာပါ
ကျွန်မတို့ကို တစ်ယောက်ယောက်တွေ့သွားလိမ့်မယ် ဘီနာဂျီရာ
မိုတီ
ငါနဲ့လိုက်ခဲ့
ဒီမှာပဲ ငြိမ်ငြိမ်နေနော်
ရှင် အနားယူဖို့လိုတယ်
အဆိပ်ထုတ်ပြီးသွားတဲ့အချိန်တိုင်း ရှင်ဒီလိုပဲဖြစ်နေတာ
အဆိပ်ထုတ်ဖို့မလွယ်ဘူးနော် ဘီနာဂျီရာ
ဇာကီရာရေ..ငါ့အစာလိုနေပြီ
ငါပြောတာကြားလား
ငါ့အစာလိုချင်တယ်
နင့်မှာ ရှိတယ်မဟုတ်လား
ရှိပါတယ် သွားယူပေးပါ့မယ်
ဒီမှာပဲ ငြိမ်ငြိမ်နေနော်
ဘီနာဂျီရာအတွက် ဆေးမဖော်ပေးချင်ပါဘူး
ဒါပေမဲ့ ဘယ်လိုလုပ်ရမလဲ
ငါ့စိတ်ကမှ မနေနိုင်ဘဲကို
ဒီလိုလူသားဆန်တဲ့စိတ်ကြောင့်ပဲ လူနာအတွက် ဆေးဖော်ပေးနေရတာ
ဒါကြောင့်ပဲ ရှင်ဂုဏ်သတင်းကြီးနေတာလေ ကျွန်မကိုပေးပါ
- ကျွန်မ သူ့ကို ဆေးသွားတိုက်လိုက်မယ် - ရတယ် နင်တစ်ယောက်တည်းမသွားရဘူး
အာဒမ်ခန်လုပ်ခဲ့တဲ့ကိစ္စကို ငါမေ့လို့မရသေးဘူး
ဒါပေမဲ့ အာဒမ်ခန်က မြေတိုက်အကျဉ်းခန်းထဲမှာလေ
ဟုတ်ပါတယ် ဒါပေမဲ့ ဒီလိုညအချိန်မှာ နင့်အတွက် အပြင်ထွက်တာစိတ်မချရသေးဘူး
ငါပဲ ဆေးသွားပေးလိုက်မယ်
ရှင်တစ်ယောက်တည်းသွားမလို့လား ကျွန်မပါ လိုက်ခဲ့မှာပေါ့
ငါက ဘုရင်ကြီးရဲ့ ဦးစားပေးခံရတဲ့သူလေ
ငါ့ကိုကြည့်ရဲတဲ့သူ ဘယ်သူမှမရှိဘူး
ဒါပေမဲ့ ကျွန်မ ရှင်နဲ့လိုက်ခဲ့မယ် ဟုတ်ပြီနော်
ဟုတ်ပါပြီ လိုက်ခဲ့
နင် နောက်ကျလိုက်တာ ဒီလိုအခြေအနေမျိုးမှာ ငါ့ရဲ့ဆေး..
သေအောင်လိုအပ်နေတာ နင်သိရဲ့သားနဲ့
ဘီနာဂျီရာ
ဂျိုဓာမိဖုရား..ဒီအချိန်ကြီး ဒီကိုရောက်လာတယ်ပေါ့
ဘုရင်ကြီး ဒီမှာမရှိပါဘူး
ဘုရင်ကြီးအတွက် ရောက်လာတာမဟုတ်ဘူး
အပြင်မှာ နင်ဖြစ်နေတာမြင်လို့ရောက်လာတာ
ကျွန်မဘာဖြစ်နေလို့လဲ
နင်ပင်ပန်းပြီး အန်နေတာတွေ့လို့လေ
ဒါပေမဲ့ ဆောင်းတွင်းကြီးမှာ အပြင်ဘက်လျှောက်သွားတုန်းပဲ
နင့်အတွက် ဆေးယူလာတယ်
သောက်လိုက်ပါ ကောင်းသွားလိမ့်မယ်
ကျေးကျွန်တစ်ယောက်အတွက် မိဖုရားတစ်ပါးက ဘာလို့ဒီလောက်စိတ်ပူရတာလဲ
ဒါကဂုဏ်အဆင့်အတန်းနဲ့မဆိုင်ဘူး လူသားဆန်မှုပဲ
သောက်လိုက်ပါ
ကျေးဇူးတင်ပါတယ် ဂျိုဓာမိဖုရား ကျွန်မမှာဆေးရှိပါတယ်
ဒါသောက်ဖို့မလိုအပ်ပါဘူး
ကောင်းပြီလေ နင့်ဆန္ဒပဲပေါ့
ငါ့တာဝန်တော့ပြီးပြီ
သွားမယ် မိုတီ
အဲဒီမြွေဘယ်မှာလဲ
ကျွန်မ လက်နောက်ပစ်ပြီး ကိုင်ထားခဲ့ပါတယ်
ဒါပေမဲ့ ဂျိုဓာမိဖုရားရောက်လာတဲ့အချိန်မှာပဲ လွတ်ထွက်သွားပါတယ်
အပြင်ထွက်သွားတာဖြစ်မယ်
နင်က အဆင်ပြေအောင်ဘာမှမလုပ်နိုင်ဘူး
မောင်းမဆောင်ထဲက လူတိုင်းပြောကြတာတော့..
ဘီနာဂျီရာက မော်ကြွားတာမရှိဘူးတဲ့
အခု သူ့ကိုကြည့်ပါဦး
ယဉ်ကျေးမှုကိုမရှိဘူး
မိဖုရားတစ်ပါးက သူ့အတွက်ဆေးယူလာပေးတာကို ရိုသေလေးစားမှုနဲ့ ယူထားလိုက်သင့်တာပေါ့
ပြောမနေပါနဲ့တော့ မိုတီ
ငါ့ဝတ္တရားကျေပြီပဲ
ဘာလုပ်ရဦးမှာလဲ
ထပါ..ထပါ ဂျိုဓာမိဖုရား
ထပါ မြန်မြန်ထပါ
ဂျိုဓာမိဖုရား ထတော့
သွား..သွား
ဒီမှာဘယ်သူရှိလဲ
ငါ့ကို နင်ကယ်လိုက်တာပဲ
မိဖုရားတောင် ကျွန်တစ်ယောက်အတွက် ဆေးဖော်ပြီးယူပေးခဲ့တာပဲ
သူကလည်း မိဖုရားအပေါ် တစ်ခုခုတာဝန်ယူရမှာပေါ့
ညဉ့်နက်နေပါပြီ သွားပါတော့
ကျေးဇူးပါ
အဲဒါဘာလဲ
တိုင်းသူပြည်သားတို့
အိန္ဒိယရဲ့ဧကရာဇ်မင်းကြီး..
ဂျလာလူဒင်မိုဟာမက်ကြွချီလာပါပြီ
သူဘာဖြစ်ခဲ့တာလဲ
သူ့ခန္ဓာကိုယ် အသားအရောင်အနေအထားအရ..
မြွေဆိပ်ကြောင့် သေဆုံးတာဖြစ်ပါတယ်
ဒါပေမဲ့ နန်းတော်ထဲမှာ မြွေကဘယ်လိုရှိရတာလဲ
ဒါက တကယ်ကိုထူးခြားလှပါတယ် မင်းကြီး
ယခင်တုန်းက ဒီလိုအဖြစ်မျိုးမရှိခဲ့ပါဘူး
နန်းတော်နဲ့ ဥယျာဉ်ကို အချိန်တိုင်း ကြပ်ကြပ်မတ်မတ်စောင့်ကျပ်ထားတာပါ
ဒါကြောင့် အန္တရာယ်ရှိတဲ့မြွေဆိုးတွေ ဝင်ရောက်လို့မရပါဘူး
ယခင်တုန်းက ဒီလိုမျိုးမမြင်တွေ့ခဲ့ဖူးပါဘူး
မာဆွန်ခန်းဟာ မြွေကိုက်ခံရလို့သေဆုံးတာ..
သေချာပါရဲ့လား သမားတော်
အသေအချာပါပဲ
အက်ဂဒါ..
တပ်သားတွေနဲ့ ဥယျာဉ်မှူးတွေကို
ဥယျာဉ်တော်ထဲ ထပ်ပြီးစစ်ဆေးဖို့ ညွှန်ကြားလိုက်ပါ
ဒီလိုအဖြစ်မျိုး ထပ်မကြုံသင့်တော့ဘူး
တွေ့လား
ဒီအဖြစ်ကို ဘုရင်ကြီးသိသွားပြီ
အခု ကျွန်မတို့ သတိထားပြီးနေရမယ်
ဘာမှထူးခြားမှာမဟုတ်ပါဘူး
လူတိုင်းက သူမြွေကိုက်ခံရလို့ သေတယ်လို့ပဲထင်မှာ
ဒီဖြစ်ရပ်နောက်ကွယ်မှာ ငါရှိနေမှန်း ဘယ်သူမှတွေးမိမှာမဟုတ်ဘူး
အဆိပ်တွေ ငါ့သွေးကြောထဲမှာလည်ပတ်ပြီး
မြွေတစ်ကောင်လိုဖြစ်နေတာကို ဘယ်တော့မှသက်သေပြနိုင်မှာမဟုတ်ဘူး
တစ်ခုခုတော့ရှိရမယ် နောင်တော်
သူသာ မြွေကိုက်ခံရတယ်ဆိုရင်..
သူ့ကိုယ်မှာ ဘာဖြစ်လို့မြွေပေါက်ရာ မတွေ့ရတာလဲ
ပေါက်တဲ့အရာက ဒီမှာပါ မင်းကြီး
သူ့မျက်နှာနဲ့ နှုတ်ခမ်းမှာပါ
ဘယ်ပဲဖြစ်ဖြစ် မာဆွတ်ခန်းက သစ္စာရှိတဲ့အမှုထမ်းတစ်ယောက်ပါ
တာဝန်ထမ်းဆောင်ရင်းသေဆုံးတာဖြစ်လို့ သူ့ကို ကောင်းကောင်းမြေမြှုပ်သင်္ဂြိုဟ်ပေးပါ
သူ့မိသားစုကိုလည်း ပေးလျော်ခြင်းပြုပေးလိုက်ပါ
ထူးခြားတဲ့ပုံစံနဲ့သူ့ကို မြွေကိုက်သွားတာပဲ နောင်တော်
နန်းတော်ထဲမှာ ဒီဖြစ်ရပ်ကြုံခဲ့တာဆိုရင်
- တစ်ခုတော့သတိထားသင့်နေပါပြီ - ဘာကိုဆိုလိုတာလဲ ညီတော်
ဆိုလိုရင်းက..မြွေတစ်ကောင်ကြောင့်ဖြစ်ခဲ့တာပါ
မာဆွတ်ခန်းလိုမျိုးတခြားသူလည်း ကိုက်ခံရနိုင်ပါတယ်
နောင်တော်က အဘူမာလီရဲ့ ပစ်မှတ်ထားခံရသူပါ
ညီတော်..စစ်တလင်းကနေထွက်ပြေးတဲ့သူကို ငါတို့ ဘာဖြစ်လို့ကြောက်နေရမှာလဲ
အဲဒီလို သတ္တိကြောင်တဲ့သူတွေက မျက်နှာချင်းဆိုင်ရင်မဆိုင်ရဲဘဲ
နောက်ကွယ်ကနေ လုပ်ကြံတတ်ကြပါတယ်
ညီတော်ရဲ့ ဒီကိုလာရခြင်းအဓိကအကြောင်းက
နောင်တော်ကို သတိပေးဖို့ပါ
အရှင့်ကိုဆန့်ကျင်ဖို့ အဘူမာလီ
လျှို့ဝှက်ကြံစည်နေတာကို ကျွန်တော်ကြားခဲ့ရပါတယ်
ဒီလိုလုပ်ဖို့ ဘယ်သူ့ကို သူပြောခဲ့တာလဲ
ကျွန်တော် သူ့ကိုမမြင်ခဲ့ရပါဘူး ဒါပေမဲ့..
အရှင့်မှာ အန္တရာယ်ရှိနေပြီဆိုတော့ ညီတော်နားလည်သွားပါတယ်
ငါရဲ့ ညီတော်တစ်ယောက်လုံးရောက်နေမှတော့ ငါဘာလို့ကြောက်နေရမှာလဲ
မင်းအကြံပေးတာကို ငါစဉ်းစားထားပါမယ်
သတိထားနေမှာပါ
နှုတ်ဆက်ပါတယ်
မာဆွတ်ခန်းရဲ့ သေဆုံးမှုက အဘူမာလီရဲ့အကြံအစည်တစ်စိတ်တစ်ပိုင်းလား
မိုတီရေ ဒီနေ့ ခိုတစ်ကောင်မှလည်းမတွေ့မိပါလား
ဘယ်ရောက်ကုန်ပြီလဲ အရင်ဆို ဒီမှာရှိနေကျပါ
ဘယ်လိုသိနိုင်ပါ့မလဲ ကျွန်မလည်း မိဖုရားနားမှာပဲရှိနေတာပါ
ခိုတွေနဲ့အတူနေတာမှမဟုတ်တာ
နှုတ်ခွန်းဆက်သပါတယ် မရီးတော်
မတ်တော်မောင်ပါလား ကြိုဆိုပါတယ်
အစ်မတော် တစ်ခုခုရှာနေပုံပဲ
ဟုတ်တယ် ငါအရမ်းချစ်ရတဲ့အရာတစ်ခုပဲ
ဒါပေမဲ့ အခုတော့ရှာမရသေးဘူး
ကျွန်ုပ်က သင့်ရဲ့ မတ်တော်မောင်ပါ အစ်မတော်
လိုအပ်တာကို စေခိုင်းရုံပါပဲ
အခုချက်ချင်းရအောင် ယူဆောင်ပေးပါ့မယ်
မဟုတ်ပါဘူး အစ်မက ဒီကိုနေ့တိုင်းလာပြီး ခိုစာကျွေးနေတာပါ
ဒါပေမဲ့ ဒီနေ့တော့ ခိုတစ်ကောင်မှမတွေ့ဘူး
ဒါဆို အစ်မတော်က ခိုတွေလိုချင်နေတာပေါ့
ဟုတ်တယ်
အမိန့်အတိုင်းဖြစ်စေရပါမယ်
မင်းက မျက်လှည့်ပညာရှင်ပဲ
အဲဒီလိုမဟုတ်ပါဘူး အစ်မတော်
တကယ်က ခိုတွေကို ဒီနေရာရဲ့အဝေးကိုပို့ထားလို့ပါ
ဘာဖြစ်လို့လဲ
ပြီးခဲ့တဲ့ညက ကျွန်တော်တို့အမှုထမ်းတစ်ဦး မြွေပေါက်ခံခဲ့ရပါတယ်
အဲဒီမြွေကိုရှာဖို့ ဒီခိုတွေကို ကျွန်တော်ပို့ထားတာပါ
ဒီငှက်တွေဟာ အဆိပ်ရှိတဲ့တိရစ္ဆာန်တွေရဲ့
အန္တရာယ်ရှိတဲ့နေရာမှာ သွားနေထိုင်တတ်ပါတယ်
မနေ့ညက အစ်မတော်သွားတဲ့လမ်းမှာ မြွေနဲ့ကြုံခဲ့တယ်
- ကိုယ့်ကိုယ်ကိုယ်ကာကွယ်နိုင်လိုက်လို့လေ - ဘယ်နားမှာလဲ အစ်မတော်
မနေ့ညက ဆေးပေးဖို့ ဘီနာဂျီရာရဲ့အခန်းကို
အစ်မတော်သွားခဲ့တယ်
ပြန်လာတော့ မြွေတစ်ကောင် အစ်မခြေထောက်နားရောက်လာတယ်
အစ်မကိုကိုက်ဖို့လိုက်လာတာ
ဒါဆို မာဆွတ်ခန်းကိုသတ်ခဲ့တဲ့မြွေက ဒီမြွေပဲဖြစ်ရမယ်
စိတ်မကောင်းလိုက်တာ သူ့မိသားစုတွေကော
ပေးလျော်ကြေးပို့ထားပါတယ်
မင်းက ငှက်တွေကိုအလေးထားမှန်းသိရလို့ အစ်မတော်ဝမ်းသာပါတယ်
ဒါပေမဲ့ မင်းနောင်တော်ကတော့..
အမဲလိုက်တာကို ဝါသနာပါနေပြီ
ဒီလိုမဟုတ်ပါဘူး အစ်မတော်
နောင်တော်အမဲလိုက်တယ်ဆိုတာ
သားရဲတွေကိုပဲလိုက်တာပါ
မင်းကတော့ မင်းနောင်တော်ဘက်ကပဲ ကာပြောမှာပေါ့
မှန်တာပေါ့ နောင်တော့်ကို ကျွန်တော်အရမ်းချစ်တာလေ
နောက်ထပ်ပြောရရင် နောင်တော်ကို ကိုးကွယ်တယ်
အရှင်ကိုပဲ ကိုးကွယ်ရမှာလေ လူတွေကိုမဟုတ်ဘူး
အမှန်ပြောရရင် အစ်မတော်တို့ ထုံးတမ်းမှာဆိုရင်
ခင်ပွန်းသည်က အရှင်လိုပဲလေ
သူတို့ပြောတာက..
ခင်ပွန်းဆိုတာ အရှင်လိုပါပဲ
မင်းနောင်တော်ဘက်မှာ ရပ်တည်ဖို့ မင်းမှာ အကြောင်းပြချက်အများကြီးရှိနေတာပဲ
မင်း အရှုံးပေးမှာမဟုတ်ဘူး
- တခြားဘက်ကလည်း ရပ်တည်လို့ရပါတယ် - ဘာဖြစ်လို့လဲ
တကယ်က အစ်မတော်အကြောင်း ညတုန်းက မယ်တော်အများကြီးပြောပြခဲ့တယ်
အစ်မတော်က ဟင်းချက်အရမ်းကောင်းတယ်လို့ပြောပါတယ်
အစ်မတော်မသိပေမယ့် ကျွန်တော်က ဒယ်လ်ဘာတီအရမ်းကြိုက်တာ
အစားအသောက်အတွက် မင်းက ဘက်ပြောင်းမယ်ပေါ့
သူမေးရင်ကော မင်းနောင်တော်ကို ဘာပြောဦးမှာလဲ
ကျွန်တော်ဘာပြောခဲ့လဲ
နောင်တော်ဘက်မှာပဲရှိရှိ အစ်မတော်ဘက်မှာပဲ ရပ်တည်တည်
အားလုံးအတူတူပဲလို့ သူ့ကိုပြောလိုက်မှာပေါ့
အဆုံးသတ်ရင် သင်တို့နှစ်ယောက်စလုံးက တစ်ယောက်တည်းပါပဲ
သက်ရှည်ပါစေ ဝန်ကြီး
သူက ဘယ်သူလဲ
ဒီနေရာကို ဘာဖြစ်လို့ခေါ်လာတာလဲ
ဒီနပန်းသမားက သူ့ကို မဂိုအင်ပါယာမှာရှိတဲ့..
ဘယ်သူကမှ အနိုင်မယူနိုင်ဘူးလို့ ကြေညာနေလို့ပါ
မင်းကြီးရှေ့မှာ အစမ်းသပ်ခံမယ်လို့ စိန်ခေါ်နေပါတယ်
မင်းဘယ်သူလဲ ဘာဖြစ်လို့ ဒီကိုရောက်လာတာလဲ
ကျုပ်နာမည်က အင်မ်တီရာ့ဂ်ျခန်း ချူနားက လာတာပါ
အိန္ဒိယမြို့တော်တွေကိုပတ်ပြီး နာမည်ကျော်နပန်းသမားတွေနဲ့
နပန်းသတ်ရတာကြိုက်လို့ပါ
ဒီနေ့အထိ ကျုပ်ကို တစ်ယောက်မှ အနိုင်ရသူမရှိသေးပါဘူး
ကျုပ်အခု အက်ဂ်ရာကိုရောက်လာပြီ
ကျုပ်နဲ့ယှဉ်ပြိုင်ဖို့ ဂျာလာလူဒင်မိုဟာမက်ကို စိန်ခေါ်လိုပါတယ်
တိတ်စမ်း
မင်းရဲ့ ရိုင်းစိုင်းမှုအတွက် မင်းကိုငါ အခုချက်ချင်းခေါင်းဖြတ်သတ်လိုက်လို့ရတယ်
ဒါပေမဲ့ မင်းက မဂိုအင်ပါယာကို စိန်ခေါ်ခဲ့တယ်ဆိုတော့
ဒီအတွက်ထိုက်တန်တဲ့ တုံ့ပြန်မှု မင်းရလိမ့်မယ်
အချိန်တစ်ခုတော့ မင်းစောင့်ရမယ်
သူ့ကို ဒီကခေါ်သွားကြ
ငါ့အမိန့်ကို စောင့်နေ
ငါစောင့်စားနေတဲ့ အခွင့်အရေးရောက်လာခဲ့ပြီပဲ
အင်မ်တီရာ့ဂ်ျကတော့ မဂိုအင်ပါယာမှာ
အင်အားကြီးပြီး သူ့ကိုအလွယ်လေး အနိုင်ယူနိုင်တဲ့သူရှိနေတာကို
မသိရှာဘူးပဲ
သူက ငါ့ရဲ့ချစ်စရာကောင်းတဲ့ တစ်ဦးတည်းသောသားလေး အာဒမ်ခန်းပဲ
အာဒမ်တော့ အကျဉ်းကနေ
မြန်မြန် ဆန်ဆန်လွတ်နိုင်တော့မှာပဲ
ဟုတ်တယ်..ဂျာလာလူဒင်ကို ငါဖိအားပေးရမယ်
ဒါမှ ငါ့သားကို အကျဉ်းခန်းကနေ သူလွှတ်ပေးမှာ
ငါဟဲ့ မဟာမန်ဂ
အရှင်..စစ်ပွဲအပြီးမှာ အဘူမာလီပျောက်နေတာအားလုံးအသိပါပဲ
ကျုပ်တို့ သူ့ကိုရှာဖွေပြီး အရှင့်ရှေ့မှောက်အရောက်ခေါ်ခဲ့ဖို့
အမိန့်ပေးပါ
ဒါမှမဟုတ် သူ့ကိုသတ်မိန့်ပေးပါ
သူက စစ်ပွဲရှုံးပြီးတာတောင်
ထပ်ခါထပ်ခါ လှည့်ကွက်သုံးနေလို့ပါ
သူ့ကို ငါ သတ်မိန့်ပေးချင်မှဖြင့် အရင်ကတည်းက..
ပေးလိုက်ပြီပေါ့ အက်ဒဂါ
ပြဿနာရှိတာက သူက ဘယ်လိုပဲဖြစ်ဖြစ်
ငါ့အစ်မတော်ရဲ့ ခင်ပွန်းဖြစ်နေတာပဲ
ငါရဲ့ကံဆိုးမှုကိုကြည့်ပါဦး အက်ဒဂါ
ယောက်ဖတော်နှစ်ယောက်စလုံးက ငါ့ကိုလိမ်လည်လှည့်စားကြတယ်
တစ်ယောက်က အကျဉ်းထောင်ထဲမှာ နောက်တစ်ယောက်က ထွက်ပြေးနေတယ်
ဒါကိုက ဘုရင်တစ်ပါးအတွက် တစ်ကိုယ်တည်းလျှောက်လှမ်းရမယ့်
ပြဋ္ဌာန်းထားတဲ့ ကံကြမ္မာဖြစ်မှာပါ
အရှင်မင်းကြီး စုံစမ်းစစ်ဆေးမှုမလုပ်ဘူးဆိုရင်
သူဒီထက်ပိုပြီး အတင့်ရဲလာပါလိမ့်မယ်
ငါကိုယ်တော် ဘာမှမတတ်နိုင်တော့ဘူး
အစ်မတော်ကို မုဆိုးမဖြစ်ပါစေလို့
ငါ ဘယ်လိုဆုတောင်းရမှာလဲ
ဘုရင်ကြီးကျန်းမာပါစေ
ခွင့်လွှတ်တော်မူပါ အရှင်မင်းကြီး
မင်းကြီးကို မောင်းမဆောင်ကိုကြွခဲ့ဖို့ ဝန်ကြီးအခေါ်လွှတ်လိုက်လို့ပါ
သူက မင်းကြီးနဲ့ အရေးကြီးကိစ္စ ဆွေးနွေးချင်နေပါတယ်
အားလုံးပဲ..
အရှင်မင်းကြီး ဂျာလာလူဒင်မိုဟာမက် ကြွချီလာပါပြီ
ဘယ်ကိစ္စရှိလို့လဲ ဒွေးတော်
ဘယ်အရေးကြောင့် ကျုပ်ကို ညီလာခံကနေ
မိန်းမဆောင်ကိုအခေါ်ရှိခဲ့တာလဲ
မင်းကြီး..
လူတစ်ယောက်က လူပုံအလယ်မှာ အရှင်မင်းကြီးကိုစိန်ခေါ်နေပါတယ်
ကျွန်ုပ်ဆန္ဒအရဆိုရင် သူ့ကိုချက်ချင်းခေါင်းဖြတ်သတ်လိုက်ပါတယ်
ဒါပေမဲ့ အရှင်မင်းကြီးရဲ့တရားရုံတော်က ထုတ်ပြန်ထားတဲ့စည်းမျဉ်းအရ
မည်သူမဆို အရှင်မင်းကြီးနဲ့တွေ့ပြီး လျှောက်တင်ခွင့်ရှိနေပါတယ်
အရှင်မင်းကြီးကလည်း လူတိုင်းကို တရားမျှတမှုပေးခဲ့ပါတယ်
တစ်ခုပဲပြောလိုက်ပါ ဒွေးတော်
ဒီစိန်ခေါ်မှုကို ကျုပ်လက်ခံလိုက်သင့်လား
သေချာပေါက်လက်ခံသင့်ပါတယ် မင်းကြီး
မဂိုရုံတော်မှာ လူတိုင်းလာပြီး စိန်ခေါ်တာကို
နှုတ်ဆိတ်နေမယ်ဆိုရင်
ကျွန်ုပ်တို့ရဲ့သိက္ခာကို ဆန့်ကျင်တာပါပဲ
ဒီကိစ္စမှာတော့ မယ်တော်အမြင်ကကွဲပြားတယ် ဂျာလာ
နိုင်ငံရေးကိစ္စတွေမှာ မယ်တော်မပါဝင်ခဲ့ပေမယ့်
ဒီနေ့တော့ မယ်တော်ပြောရတော့မယ်
မဟာမန်ဂ
စစ်ပွဲအရေးဆိုရင် မယ်တော် နားလည်ပေးနိုင်ပါတယ်
ဒီနေ့စိန်ခေါ်မှုကို သားတော်လက်ခံမယ်ဆိုရင်
မဂိုအင်ပါယာကို အချိန်မရွေး လူတိုင်းစိန်ခေါ်ကြလိမ့်မယ်
ကျွန်ုပ်ကိုခွင့်လွှတ်ပါ မယ်တော်ကြီး
လူတစ်ယောက်စိန်ခေါ်တာကို ကျွန်ုပ်တို့ မတုံ့ပြန်ဘူးဆိုရင်
မင်းကြီးကြောက်ရွံ့လို့ဆိုတဲ့
သတင်းထွက်လာပါလိမ့်မယ်
ပြောခွင့်ပြုပါ
ဒီကိစ္စမှာ မဟာအန်ဂပြောတာကို ကျွန်မသဘောတူပါတယ်
မဟာမန်ဂ
ဒီအင်ပါယာမှာ မင်းကြီးက အာဏာအရှိဆုံးသူပါ
ဘုရင်တစ်ပါးလုပ်နေသမျှကာလပတ်လုံး
ဘယ်လိုစိန်ခေါ်မှုမျိုးမဆို သင့်တင့်တဲ့တုံ့ပြန်မှုပေးရပါလိမ့်မယ်
တစ်စုံတစ်ယောက်က ထပ်ခါထပ်ခါ စိန်ခေါ်နေသမျှ စိုးရိမ်စရာကြုံရမှာပါ
ဒီတော့ မင်းကြီးအနေနဲ့ မဂိုအင်ပါယာကို ဘယ်သူစေ့စေ့မကြည့်ရဲအောင်
တစ်ခါတည်း စံနမူနာပေးသင့်ပါတယ်
ပြောခွင့်ပြုပါ အရှင်မင်းကြီး
ဒီကိစ္စနဲ့ပတ်သက်ပြီး ကျွန်မယူဆချက်ကို ပြောပြချင်ပါတယ်
မယ်တော်ပြောတာကို သဘောတူပါတယ်
စာဏကျရဲ့ ပါးနပ်မှုထဲမှာဆိုထားတာက
ရှင်ဘုရင်အနေနဲ့ မလိုအပ်ဘဲငြင်းခုံတာတွေ ရှောင်ရှားပြီး
သူ့ရဲ့အုပ်ချုပ်မှုယန္တရားကို စီမံခန့်ခွဲသင့်ပါတယ်
လေစားမှုတိုင်းမှာ သူ့တန်ဖိုးနဲ့သူရှိပါတယ်
ဒါပေမဲ့ ကျွန်မတို့ဟာ တစ်ယောက်ယောက်စိန်ခေါ်တိုင်း
တိုက်ခိုက်နေမယ်ဆိုရင် အသိဉာဏ်မရှိရာရောက်ပါလိမ့်မယ်
သူဘယ်သူလဲ ဘယ်ကလာလဲ သူ့ရဲ့ရည်ရွယ်ချက်ကဘာရှိလဲဆိုတာ
ကျွန်မတို့မသိပါဘူး
ဒါက ရန်သူရဲ့ လှည့်ကွက်တစ်ခုလည်းဖြစ်နိုင်ပါတယ်
ပြောရရင် ဒီကိစ္စနဲ့ပတ်သက်ပြီး ကျွန်မဘာမှမသိပါဘူး
ဒါပေမဲ့ အရှင်မင်းကြီးအနေနဲ့..
ခွင့်လွှတ်တော်မူပါ
ဒီနေရာမှာ ကျွန်မ စကားဝင်မပြောသင့်ပါဘူး
မင်း ပြောပြီးပြီလေ
မဟာမန်ဂပြောတာကို သဘောတူပါတယ်
မယ်တော် ဒီကိစ္စတိုင်ပင်ဖို့ ဒီနေ့ကျွန်တော့်ကိုခေါ်ခဲ့တယ်
တိုင်းရေးပြည်ရေးကိစ္စနဲ့ပတ်သက်ပြီး
သားတော် တောင်းဆိုစရာရှိပါတယ် သားတော်မှာ အစွမ်းကုန်အကြံပေးနိုင်တဲ့
ဒွေးတော် ဝန်ကြီးလည်းရှိပါတယ် မယ်တော်လည်း ထင်မြင်ချက်ပေးနိုင်ပါတယ်
ဒါပေမဲ့ တိုင်းရေးပြည်ရာနဲ့ပတ်သက်ပြီး ဘယ်မိဖုရားရဲ့ ထင်မြင်ချက်ပေးတာကိုမှ
သားတော်မလိုချင်ပါဘူး
သူတို့က ဘာဖြစ်ချင်ခဲ့လဲ ဘာဖြစ်ချင်လဲတောင် သူတို့ကိုယ်သူတို့မသိပါဘူး
မသိဘဲ ဟုတ်တယ် မသိဘဲ မဟုတ်ဘူးလုပ်နေတာ
ပြီးတော့ ဘီနာဂျီရာ..
မင်းရဲ့ထင်မြင်ချက်ကို ငါလက်ခံတယ်ဆိုပေမဲ့လည်း
အခုအချိန်ကစပြီး နောင်ကိုမြဲမြဲမှတ်ထားပါ
တိုင်းပြည်ရဲ့ဘယ်အရေးကိစ္စကိုမှ ဝင်ရောက်စွက်ဖက်တာလုပ်လို့မရဘူး
မနက်ဖြန် တိုက်ခိုက်မယ့်အရေးက
မဂိုအင်ပါယာနဲ့ သူတို့ဘုရင်ရဲ့ စိန်ခေါ်မှုရလဒ်ကို
အားလုံးသိမြင်စေရမယ့်တိုက်ခိုက်မှုဖြစ်တယ်
ဒီစိန်ခေါ်မှုဟာ ကျုပ်အတွက်တင်မကဘူး အာဂရာပြည်အတွက်ပါ သက်ဆိုင်တယ်
အာဂရာဘက်က အပြည့်အဝတုံ့ပြန်ရလိမ့်မယ်
ဦးတင်ပါတယ် မင်းကြီး
မင်းက တိုက်ခိုက်ဖို့အတွက် ငါကိုစိန်ခေါ်ဖို့ရောက်လာတာပေါ့
မှန်ပါတယ် မင်းကြီး
ရဲတင်းလိုက်တာ
မင်းက မင်းကြီးကိုစိန်ခေါ်တယ်ပေါ့
မင်းအသက်ကို မင်းမမြတ်နိုးဘူးလား
ကျုပ်က အောင်မြင်မှုကိုပဲမြတ်နိုးတာပါ
နေဦး အက်ဒဂါ
ပထမဆုံးအနေနဲ့ သူဘယ်လိုတိုက်ခိုက်ချင်လဲဆိုတာ နားထောင်ကြည့်ကြတာပေါ့
မင်း တိုက်ချင်တဲ့ပုံစံကိုပြော အင်မ်တီရာ့ဂ်ျ
ကျွန်ုပ်အနေနဲ့ ရွေးချယ်ထားတဲ့ နပန်းသမားတစ်ဦးနဲ့တိုက်ခိုက်ချင်တယ်
ဒါမှမဟုတ် အရှင့်အင်ပါယာမှာရှိတဲ့ ခွန်အားအကြီးဆုံးသူနဲ့တိုက်ချင်တယ်
ကျွန်ုပ်ရှုံးနိမ့်ခဲ့ပါက အရှင့်ဆီမှာ အမှုတော်ထမ်းပါမယ်
သူ ကျွန်ုပ်ကို ရှုံးနိမ့်ခဲ့မယ်ဆိုရင်..
စကားကိုဆုံးအောင်ဆက်ပြော
သူ ကျွန်ုပ်ကို ရှုံးနိမ့်ခဲ့ရင် တခြားတစ်ယောက်နဲ့ တိုက်ခိုက်ပါဦးမယ်
၃ ကြိမ် ယှဉ်ပြိုင်ပါမယ်
၃ ကြိမ်စလုံး ကျွန်ုပ်အနိုင်ရခဲ့မယ်ဆိုရင် အရှင်မင်းကြီးအနေနဲ့..
အရှုံးကိုလက်ခံရပါလိမ့်မယ်
အရှင်မင်းကြီးကို ပန်ကြားချင်လို့ ကျွန်ုပ်လက်ဗလာနဲ့
ရှေ့တော်မှောက်ရောက်လာတာပါ
အရှင်မင်းကြီး လက်မခံဘူးဆိုရင် တခြားနေရာသွားရမှာပါ
မင်း ဘယ်မှသွားစရာမလိုဘူး
မဂိုရုံးတော်မှာ မင်း ငါ့ကို စိန်ခေါ်ပြီးသွားပြီ
ဆုံးဖြတ်ချက်ရတဲ့အထိ မင်းဒီမှာပဲနေရမယ်
မဂိုအင်ပါယာကို စိန်ခေါ်ဖို့
အိန္ဒိယရဲ့တခြားပြည်နယ်ကရောက်လာတဲ့ ဘယ်သူ့ကိုမဆို ငါသည်းခံမှာမဟုတ်ဘူး
မဂိုအင်ပါယာကို စိန်ခေါ်ရင် သေပွဲဝင်ရမယ်ဆိုတာ
အိန္ဒိယနိုင်ငံတော်တစ်ခုလုံးသိအောင် ငါလုပ်ပြမယ်
အားလုံးရှေ့မှာပဲ ငါကြေညာလိုက်မယ်
အင်မ်တီရာ့ဂ်ျခန်းရဲ့ နပန်းသတ်ဖို့ စိန်ခေါ်မှုဟာ သင့်တင့်လျှောက်ပတ်တယ်
ဒီအကြောင်းကို တိုင်းသူပြည်သားအကုန်လုံးသိစေရမယ်
မင်းလည်း..
ငါ့ရဲ့အဖြေအတွက် ပြင်ဆင်ထားပါ
မင်းရဲ့ စိန်ခေါ်မှုကို ငါလက်ခံလိုက်ပြီ
မင်းရဲ့စိန်ခေါ်မှုအတွက် မနက်ဖြန်အဖြေရလိမ့်မယ်
အခုတော့ သူက ငါ့ရဲ့ဧည့်ခန်းဆောင်မှာပဲနေရမယ်
လက်ခံပါတယ် မင်းကြီး
မနက်ဖြန်ကျရင် ငါ့ရဲ့အင်ပါယာမှာရှိတဲ့ ခွန်းအားအကြီးဆုံးသူနဲ့
မင်း ယှဉ်ပြိုင်ရမယ်လို့ အမိန့်ချမှတ်လိုက်တယ်
သွားလို့ရပြီ
နှုတ်ခွန်းဆက်ပါတယ် မင်းကြီး
အားလုံးပဲ အားလုံးပဲ
အားလုံးပဲ
မင်းကြီးနဲ့ ဝန်ကြီးကိစ္စအကြောင်း
အရေးကြီးတာပြောဖို့ ငါရောက်လာတာ
မနက်ဖြန်က တကယ်ကိုအရေးကြီးတဲ့နေ့ပဲ
အောင်မယ်လေး
မနက်ဖြန်ကျရင် မင်းကြီးက ပွဲတော်လုပ်မှာလား
ပွဲတော်လုပ်မှာမဟုတ်ဘူး ဒါပေမဲ့ အဲဒီမှာပြိုင်ပွဲလုပ်မှာ
တိုက်ခိုက်တဲ့ပွဲလုပ်မှာ
အသုံးမကျတဲ့နပန်းသမားတစ်ယောက်က မင်းကြီးရုံးတော်ကိုလာပြီး
မဂိုအင်ပါယာရဲ့ခွန်အားအကြီးဆုံးသူနဲ့ ပြိုင်ဖို့ စိန်ခေါ်တယ်
မနက်ဖြန်ကျရင် မင်းကြီးကသူ့ကို ခွန်အားအကြီးဆုံးသူနဲ့ ပညာပေးတော့မယ်
တကယ့်ပွဲကြီးပွဲကောင်းဖြစ်မှာ
ဒါကြောင့် နင်တို့အားလုံးကို
ပွဲလာကြည့်ရအောင် လာပြောတာ
ကောင်းလိုက်တာ
ဒီလိုနပန်းပွဲကြည့်ဖို့စောင့်နေတာကြာပြီ
- ပျော်စရာကောင်းမှာပဲ - အရမ်းကိုပျော်စရာကောင်းမှာ
ဂျိုဓာ ရှင်သိပြီးပြီလား
ရက်ရှ်ဟမ်ခန်းက အမျိုးသမီးဆောင်မှာ
မနက်ဖြန်နပန်းပွဲကျင်းမယ်ဆိုတာ ကြေညာနေတယ်
နပန်းသမားတစ်ယောက်နဲ့ အင်ပါယာက စစ်သည်တစ်ယောက်ပြိုင်မှာတဲ့
ကျွန်မတို့ကို ပွဲလာကြည့်ရမယ်လို့ မင်းကြီးအမိန့်ချလိုက်တယ်
ဒီပြိုင်ပွဲကနေ မင်းကြီးဘာအကျိုးရလဲတော့ ငါမသိဘူး
လူနှစ်ယောက် တစ်ယောက်ကိုတစ်ယောက် တိုက်ခိုက်ပြီး
သွေးထွက်သံယိုပဲဖြစ်မှာ
ပွဲပြီးတော့ မင်းကြီးက အသိအမှတ်ပြုမယ်
ဂျိုဓာ..ဒါက ပြိုင်ပွဲပဲလေ
ရာဇပွတ်တစ်ယောက်လို ပြောရမှာလေ
ကျွန်မတို့ရဲ့ ရာဇပွတ်တွေတောင် စစ်ပွဲသွားပြီးနပန်းသတ်နေတာပဲလေ
ဒါပေမဲ့ အဲဒီထဲမှာ ပျော်စရာမှမရှိတာ
လိုအပ်တဲ့အချိန်ကျမှ တိုက်ရတာလေ
ပြိုင်ပွဲကို စစ်ပွဲလိုတွေတာ မကြိုက်ဘူး
ဒီထဲမှာ ပျော်စရာရှာတာလည်းမကြိုက်ဘူး
ဒါတွေက ဘာများထူးခြားသွားမှာမို့လို့လဲ
ငါ လာလာ မလာလာပေါ့
ရူကေးယားမိဖုရားနဲ့ ဘီနာဂျီရာတို့ရှိတာပဲလေ
နှုတ်ခွန်းဆက်ပါတယ် မိဖုရား သင့်ကို မင်းကြီးအခေါ်လွှတ်လိုက်ပါတယ်
အက်ဒဂါ..အိန္ဒိယနိုင်ငံတော်တစ်ခုလုံးကို သိမ်းမယ်ဆိုရင်
ငါ ခက်ခက်ခဲခဲကြိုးစားရမယ်
အင်အားကြီးမားတဲ့စစ်တပ်ကြီးလိုအပ်မယ်
ကျွန်ုပ်တို့တပ်ကလည်း တိုက်ခိုက်သိမ်းပိုက်ပို့ ပြည့်စုံပါတယ်
အနာဂတ်အတွက် စစ်သည်အင်အားကလည်း တိုးပွားလာမှာပါ
အရှင်ချီးမြှောက်ရင် တစ်နေ့မှာ မဂိုအင်ပါယာက..
အန္ဒိယနိုင်ငံတော်တစ်ခုလုံးကို အုပ်စိုးနိုင်ပါလိမ့်မယ်
ကောင်းပြီ
ဂျိုဓာမိဖုရားရောက်လာပြီပဲ
နှုတ်ခွန်းဆက်ပါတယ် မိဖုရား
သွားခွင့်ပြုပါ အရှင်မင်းကြီး
ထိုင်ပါဦး
ငါ မင်းကိုခေါ်လိုက်တာ သီးသန့်ပြောစရာရှိလို့
မနက်ဖြန်ပြိုင်ပွဲကို မင်းလာကြည့်ဖို့
ငါကိုယ်တိုင်ဖိတ်ကြားချင်လို့ပါ
ကျွန်မကို မင်းကြီးခေါ်လိုက်တာကောင်းပါတယ်
ကျွန်မလည်း မင်းကြီးကိုပြောချင်နေတာပါ
မနက်ဖြန်ပြိုင်ပွဲကို ကျွန်မမလာချင်ဘူး
ဘာကြောင့်လဲ
ကျွန်မက တိုက်ခိုက်မှုတွေရော
တိုက်ခိုက်တဲ့ပွဲတွေရော မကြိုက်ဘူးဆိုတာ မင်းကြီးသိပါတယ်
ကျွန်မ အဲဒီကို လာသည်ဖြစ်စေ မလာသည်ဖြစ်စေ ဘာထူးခြားစရာရှိလို့လဲ
အဲဒီမှာ တခြားသူတွေရှိနေမှာပဲလေ
ပြည်သူတွေ အမျိုးသမီးဆောင်ကသူတွေ
မိသားစုဝင်တွေနဲ့..
ပြီးတော့ကော..
အရှင့်ရဲ့ အထူးပုဂ္ဂိုလ်တချို့ပေါ့
မင်းက ငါချစ်မြတ်နိုးရတဲ့ ဂျိုဓာမိဖုရားဆိုတာကို
မင်းမေ့နေပြီ ထင်တယ်
မမေ့ပါဘူး
ပွဲတက်ဖို့မှ စိတ်မပါတာကို
အာမာမှာတောင် တိုက်ခိုက်မှုတွေနဲ့ ဝေးတဲ့နေရာမှာနေခဲ့တာ
မိဖုးရားဂျိုဓာ ဒါက အာမာမဟုတ်ဘူး အာဂရာ
အဲဒီမှာ မင်းကမင်းသမီး ဒီမှာက ငါ့မိဖုရား
မိဖုရားတွေအကုန်လုံးလာဖို့
ငါအမိန့်ထုတ်ထားတာ
အဲဒီလိုပဲ မင်းဘာဖြစ်လို့မလာချင်လဲဆိုတာ ငါကောင်းကောင်းသိတယ်
ငါက မင်းရဲ့ထင်မြင်ချက်ထက် ဘီနာဂျီရာရဲ့ထင်မြင်ချက်ကို
အရေးပေးခဲ့လို့လေ
ဒါကြောင့်မဟုတ်လား
အရမ်းထူးဆန်းတာပဲ
ကျွန်မက ဘီနာဂျီရာနာမည်ကို ထည့်တောင်မပြောဘူး
သူ့နာမည်သုံးပြီး မင်းကြီးက ကျွန်မကို မခံချင်အောင်ပြောလို့ရမယ်ထင်နေတယ်
မင်းအတွက် ဘာနာမည်မှသုံးစရာမလိုဘဲ
မခံချင်အောင်လုပ်နည်း ငါသိထားပြီးသား မိဖုရားဂျိုဓာ
အထူးပြုတဲ့စကားလေးသုံးလိုက်တာနဲ့တင် မခံချင်အောင်ဖြစ်မသွားဘူးလား
ဘာလိုပဲဖြစ်ဖြစ် မင်းကို ရှိနေစေချင်တယ်
ကျွန်မ ရမ်တာနူရဲ့ ဂီတပွဲသွားချင်တယ်
မင်းကြီးက မသွားခိုင်းဘူး
မနက်ဖြန်ကျင်းပမယ့် ထိုးသတ်ပွဲကို ကျွန်မမလာချင်ဘူး
မင်းကြီး ကျွန်မကိုအတင်းလာခိုင်းတယ်
- ကျွန်မလာနိုင်ဘူး - မင်းလာကို လာရမယ် မိဖုရားဂျိုဓာ
ကြည့်လိုက်ပါ
မနက်ဖြန်ပြိုင်ပွဲမှာ
အနိုင်ရတဲ့သူအတွက် ဒီလည်ဆွဲ မင်းဆွဲပေးရမယ်
ကျွန်မက..
ဟုတ်တယ် ဂျိုဓာ
လက်မခံနိုင်ပါဘူး ဒါက မင်းကြီးအတွေးမဖြစ်နိုင်ပါဘူး
ငါပြောတာကို မင်းစပြီး နားလည်လာပြီပဲ
မယ်တော်က မနက်ဖြန်အနိုင်ရတဲ့သူကို
ဒီအောင်မြင်မှုအမှတ်အသားပေးဖို့
မိဖုရား ၃ ပါးရွေးခိုင်းလိုက်တယ်
မဂိုအင်ပါယာရဲ့လူစွမ်းကောင်းက
မာနထောင်လွှားနေတဲ့ ဒီနပန်းသမားကို
ရစရာမရှိအောင်အနိုင်ယူပစ်မှာကို မြင်ရတာဘယ်လောက်တောင်ကောင်းမလဲ ဂျိုဓာ
မင်းဘာတွေစဉ်းစားနေတာလဲ
ခွင့်လွှတ်ပါ မင်းကြီး
မင်းကြီးယုံကြည်မှုလွန်ကဲနေပါပြီ
ပြိုင်ပွဲကမစရသေးဘဲ
မင်းကြီးက မဂိုအင်ပါယာကလူအနိုင်ရမယ့်လို့ ပြောနေတာပဲ
ပွဲအဖြေက ဘာမဆိုဖြစ်နိုင်ပါတယ်
မင်းဘာပြောချင်တာလဲ
မဂိုအင်ပါယာမှာ ခွန်အားကြီးတဲ့သူမရှိတော့ဘူးလား
ကျွန်မဆိုလိုတာက အခုလိုမျိုး စိန်ခေါ်ရဲတယ်ဆိုတဲ့သူက
သာမန်လူတော့မဖြစ်နိုင်ဘူးလို့ ပြောချင်တာပါ
မဂိုသူရဲကောင်းတွေရဲ့ လက်ထဲမှာသေခံဖို့
သူမိုက်မိုက်မဲမဲနဲ့ လာခဲ့တာမဖြစ်နိုင်ပါဘူး
ကျွန်မရဲ့ ထင်မြင်ချက်ကို မင်းကြီးမကြိုက်မှန်းသိပါတယ်
သေချာတွေးတောပြီးမှ ပြောတာပါ
မောင်တော်ဆူဂျမယ်ပြောခဲ့သလိုပဲ
ရန်သူကိုလျှော့တွက်တာဟာ အရှုံးရဲ့ပထမဆုံးခြေလှမ်းပဲတဲ့
အမိန့်တော်တွေကိုလိုက်နာပါ့မယ်
မနက်ဖြန်ကျရင် အနိုင်ရတဲ့သူကို အထိမ်းမှတ်အမှတ်အသားပေးဖို့
ကျွန်မလာခဲ့ပါ့မယ်
နှုတ်ဆက်ပါတယ်
တော်ပါသေးရဲ့ ဘယ်သူမှသံသယမဝင်လို့
ရက်ရှ်ဟမ်ခန်းက မနက်ဖြန်ကျရင် အင်မ်တီရာ့ဂ်ျနဲ့နပန်းသတ်မယ့်
အင်ပါယာရဲ့နပန်းသမားတွေထဲက
တစ်ယောက်အဖြစ်ပါဝင်မယ်လို့ ကြားထားတယ်
ပြိုင်ကွင်းကို လူတွေအကုန်သွားကြမှာပါ
အင်မ်တီရာ့ဂ်ျခန်းကို အခုတောင်တွေ့ချင်လာပြီ
မဖြစ်ဘူး ဘီနာဂျီရာ
အန္တရာယ်နဲ့ကြုံတွေ့ရနိုင်တယ်
တစ်ယောက်ယောက်များတွေ့သွားခဲ့ရင် ရှင်နဲ့ အင်မ်တီရာ့ဂ်ျတို့သိနေကြတယ်ဆိုပြီး
သံသယဝင်သွားလိမ့်မယ်
မင်းကြီးကသာ ရှင်နဲ့..
အင်မ်တီရာ့ဂ်ျကို အဘူမာလီလွှတ်လိုက်မှန်း သိသွားခဲ့ရင်..
ရှင်သိပါတယ်
ဇာကီရာ
ငါဘယ်လိုလုပ်ရမယ် ငါဘာလုပ်ရမယ်ဆိုတာကို ငါကောင်းကောင်းသိတယ်
ဒါပေမဲ့ အင်မ်တီရာ့ဂ်ျကို ရှင်ဘယ်လိုတွေ့မလဲ
မသိတဲ့သူတစ်ယောက်ကို မောင်းမဆောင်ထဲလာခိုင်းလို့
မဖြစ်ဘူးလေ
ငါသိပါတယ်
ဒါပေမဲ့ ငါ့ကို မောင်းမဆောင်ထဲကနေ မထွက်ရဘူးလို့ ကန့်သတ်ချက်မရှိဘူးလေ
သူ့ဆီ ငါသွားမယ်
ဒါပေမဲ့ အဲဒီနေရာကို ရဲမက်တွေစောင့်ကြပ်ထားတယ်လေ
ရှင်ဘယ်လိုသွားမလဲ
ဇာကီရာ..နင်က ငါနဲ့အတူနေတာမဟုတ်လား
ငါဘာကိုစိုးရိမ်နေရမှာလဲ
မနက်ဖြန်ထိုးသတ်ပွဲကျင်းပနေချိန်မှာ
မင်းကြီးအတွက် လုံခြုံရေးအပြည့်ချထားရမယ် အက်ဒဂါ
ရန်သူတွေက ဒီလိုအချိန်ကို အမြဲအခွင့်ကောင်းယူတတ်ကြတယ်
အရှင်ပြောတာမှန်ပါတယ်
အရှင့်ရဲ့ယောက်ဖတော် အဘူမာလီက
တောင်းပန်ပါတယ် နောက်ကျောကိုဓားနဲ့ထိုးမယ့် တစ်ဦးတည်းသောသူပါ
တောင်းပန်စရာဘာလိုလို့လဲ
သူက အင်ပါယာကိုဖြိုလှဲဖို့ လှည့်ကွက်သုံးနေတာ ငါသိတယ်
ဒါကြောင့်ပဲ ငါဒီကိုရောက်လာတာ
ဒီအတွက်မပူပန်ပါနဲ့
မနက်ဖြန်ကျရင် အဲဒီမှာ လုံခြုံရေးအပြည့်ချထားမယ်လို့ ကျုပ်ကတိပေးတယ်
အပြင်လူတစ်ယောက်မှ အတွင်းဝင်လို့မရဘူး
မင်းကြီးဆီမှာ အပြင်ရန်ထက်
သိတဲ့သူတွေရဲ့ရန်က ပိုများတယ်
သစ္စာဖောက်က နန်းတော်ထဲက တစ်ယောက်ယောက်ဖြစ်ရမယ်
ငါတို့ သေချာသတိထားရမယ်
ဒါကြောင့်ပဲ ဒီကိစ္စနဲ့ပတ်သက်ပြီး သေချာစုံစမ်းနိုင်အောင်
ငါကိုယ်တိုင် မင်းကြီးကိုခွင့်ပန်ပြီး တာဝန်အပြည့်ယူထားတာ
မာဆွတ်ခန်းအခန်းထဲကို မင်းရှာခဲ့ပြီးပြီလား
မာဆွတ်ခန်းဟာ အလွန်ကိုသစ္စာရှိတဲ့သူပါ မယ်ဇ
မတော်တဆကြုံပြီး သူသေခဲ့ရတာပါ
သူ့ရဲ့ သစ္စာရှိမှုကို သံသယထားပြီး ဒီလိုရှာဖွေတာ မကောင်းပါဘူး
သူ့ရဲ့ သစ္စာရှိမှုကိုတင်မဟုတ်ဘူး
မြွေကိုက်လို့ သူသေဆုံးခဲ့ရတာကိုပါ ငါသံသယမရှိပါဘူး
ငါသံသယရှိတာက သူကိုက်ခံရတာကိုပါ
သူ့ရဲ့နှုတ်ခမ်းကို မြွေပေါက်ထားတာ ထူးထူးဆန်းဆန်းတွေ့ခဲ့ရတယ်
နန်းတော်ထဲမှာ ဒီလိုတွေဖြစ်နေတော့
သံသယဝင်တာမဆန်းပါဘူး အက်ဒဂါ
သဲလွန်စတစ်ခုတော့ ငါတို့ရှာတွေ့နိုင်ပါတယ်
ရာဟင်..မင်းက သိပ်တက်ကြွတာပဲ
အရာရာတိုင်းကို မေးခွန်းထုတ်နေတော့တာပဲ
ဘာလို ဘယ်ပုံ ဘာအတွက်ဆိုပြီးတော့လေ
မင်းမေးတာတွေဖြေရတာ ငါမောနေပြီ
ပြီးတော့ အေးလည်းအေးနေပြီ
ငါ မင်းကိုပုံပြင်ပြောပြတာ တစ်ပုဒ်တောင်မဟုတ်ဘူး သုံးပုဒ်ရှိနေပြီ
ဒါပေမဲ့ အခုထိမင်းမအိပ်သေးဘူး
ကျွန်တော်အရမ်းအိပ်ချင်နေပါပြီ အဒေါ်
ဒါပေမဲ့ အခုဘာလုပ်ရမလဲ
ကျွန်တော်လူတစ်ယောက်ကိုကတိပေးထားတယ်
ဒါကြောင့် ဖြည့်ဆည်းပေးရမယ်
အောင်မယ်လေး
ငါတို့ရဲ့ ခန်နီခါနာလေးက ဘယ်သူ့ကိုကတိပေးထားလို့ ဖြည့်ဆည်းရမှာလဲ
ဦးလေးမယ်ဇဟာကင်ကို ဖြည့်ဆည်းပေးမယ်လို့ ကတိပေးထားလို့ပါ
ကျွန်တော်မအိပ်ခင် သူနဲ့ ပဟေဠိကစားမယ်လို့
ကတိပေးထားလို့ပါ
သူရောက်လာတဲ့အထိ အဒေါ်နဲ့ ကျွန်တော် ပဟေဠိကစားရအောင်
ဟုတ်ပြီ ထိုင်ပါဦး မေးပါ
အဲဒီထဲမှာ တစ်ခုခုဝှက်ထားတယ် ဒါကို သင်ရှာရမယ်
ငါ့ကစားပွဲ လာကစားသူဘယ်သူဖြစ်ဖြစ်
သူ့ကို ငါစိုးမိုးမယ်
ငါ့အလုပ်က အများကြီးကစားဖို့ပဲ
ချိုတဲ့သရက်သီးတွေနဲ့ စွန်ပလွံသီးတွေ ငါစားချင်တယ်
ကျွန်တော့်ကိုပြောပါ အဒေါ် အထဲမှာ ဘာဝှက်ထားလဲ
ပြောလေ ပြောလေ
ငါ့ကစားပွဲ လာကစားသူဘယ်သူဖြစ်ဖြစ်
သူ့ကို ငါစိုးမိုးမယ်
ငါ့အလုပ်က အများကြီးကစားဖို့ပဲ
ချိုတဲ့သရက်သီးတွေနဲ့ စွန်ပလွံသီးတွေ ငါစားချင်တယ်
စားတယ်ဆိုတော့ ဟုတ်ပြီ ငါသိပြီ
ပြောလေ ပြောပြလေ
ငါတို့ဒီလိုလုပ်မယ်
ဦးလေး မယ်ဇလာတော့မှ သူ့ကို ငါတို့မေးကြတာပေါ့
သူဘယ်လောက်တော်လဲကြည့်ရတာပေါ့
ကောင်းတယ်
ဘီနာဂျီရာ မင်းလား
မင်းဒီကိုဘာလာလုပ်တာလဲ
တစ်ယောက်ယောက်တွေ့သွားရင် ငါတို့နှစ်ယောက်စလုံးအသတ်ခံရမှာ
အရေးကြီးကိစ္စရှိလို့ ရှင်နဲ့လာတွေ့တာပါ
ကဘူးလ်ကနေ ကျွန်မအတွက် အမှာပါးလိုက်တာများရှိလားသိချင်လို့ပါ
ဘာမှမပါးလိုက်ဘူး ဒါပေမဲ့ မင်းအတွက်သတင်းဆိုးတော့ရှိတယ်
မင်းကို အဘူမာလီအရမ်းဒေါသထွက်နေတယ်
မင်းအလုပ်ကို ပြီးပြတ်အောင်မလုပ်နိုင်သေးလို့တဲ့
ကျွန်မလည်း ကြိုးစားနေတာပဲ
ကြိုးစားတယ်ပေါ့ အောင်မြင်ရင်ပိုကောင်းတာပေါ့
အဘူမာလီက ငါတို့ကို ဒီကိုဘာဖြစ်လို့လွှတ်လဲဆိုတာမင်းသိပါတယ်
မင်းက မင်းကြီးကိုသတ်ရမယ်
ငါက သူ့လူယုံတွေကို သတ်ရမယ်
မနက်ဖြန်ကျရင် ငါ့အလုပ်ငါလုပ်တော့မှာ မင်းကကော
မင်းအလုပ်ကို ပြင်းပြင်းထန်ထန်လုပ်ဖို့ သူပြင်ဆင်ပေးထားတာနော်
မင်းရဲ့သွေးကြောထဲမှာ အဆိပ်တွေပြည့်နေလို့
အနမ်းတစ်ချက်နဲ့တင် သူ့ကိုသေစေနိုင်တယ်
ဒီရုပ် ဒီအလှတရားတွေရှိနေတာတောင်
မင်းကြီးနားကိုသွားဖို့မအောင်မြင်ဘူးပေါ့
ရှင့်ကို ဘယ်လိုရှင်းပြရမလဲ
ကျွန်မကြိုးစားနေပါတယ်
ဒါပေမဲ့ မင်းကြီးက သူ့နားကို ကပ်ခွင့်မပေးဘူး
ပြဿနာတစ်ခုမဟုတ်တစ်ခုတက်တာပဲ
ဒီပြဿနာတွေကို အဆုံးသတ်လိုက်တော့
မနက်ဖြန်ညကျရင် ဘယ်လိုအခြေအနေပဲဖြစ်ဖြစ် ဒီကိစ္စပြီးအောင်လုပ်ရမယ်
မယ်ဇဟာကင်ဟာ နန်းတော်ထဲမှာ ထူးဆန်းစွာ မြွေကိုက်ခံခဲ့ရတဲ့
မာဆွတ်ရဲ့မြွေကိုက်ခံရမှုနောက်ကွယ်က
သဲလွန်စရဖို့ သူ့အခန်းထဲကို ဝင်ရောက်ရှာဖွေခဲ့ပါတယ်
ဒီထဲကဘာဖြစ်နိုင်လဲ
တစ်နေရာရာမှာတော့ သော့ရှိမှာပဲ
ငါမှတ်မိပြီ မာဆွတ်ခန်းက စာလွှာရုံးအမှုထမ်းပဲ
ဒါကြောင့် ဒီထဲမှာ စာလွှာတွေရှိရမယ်
ကျွန်မဘာလုပ်ရမလဲ အမေ
ဒီနေရာရာကို ကျွန်မမကြိုက်ဘူး
ကျွန်မကို ဘာဖြစ်လို့ဒေါသထွက်နေတာလဲ
ကျွန်မကို ဒီမှာနေခိုင်းတဲ့အချိန်းကစပြီး ကျွန်မက သူစိမ်းမဟုတ်တော့ပါဘူး
ကျွန်မကို ဘာဖြစ်လို့မေ့ထားတာလဲ
ဘာဖြစ်လို့ ကျွန်မအိမ်ကနေထွက်ခဲ့ရတာလဲ အမေ
သမင်တစ်ကောင်လို တောအုပ်တွေထဲမှာ လျှောက်သွားချင်တယ်
အမေ့ရဲ့သမီးရူးလေးက အံ့ဩစရာလေးပါ
နန်းတွင်းမှာ အာဝါဒီဘာသာနဲ့ စာရေးတတ်တာဘယ်သူရှိလဲ
ဘီနာဂျီရာ အာဂရာ နန်းတွင်းသူ
သိပ်ကောင်းတဲ့စာလွှာပဲ
ပဟေဠိတွေလိုပဲ
ပဟေဠိ
အောင်မယ်လေး
ရာဟင်နဲ့ ပဟေဠိမေးဖို့ ငါသွားရမှာ
အခုငါမသွားရင်
သူတော့ စိတ်ဆိုးတော့မှာပဲ
ရာဟင်..အဒေါ်အရမ်းအိပ်ချင်နေပြီ
ဒီလိုလုပ်မယ်လေ
အကြောင်းကြားဖို့ မင်းဦးလေးဆီကို နန်းတွင်းသူတစ်ဦးလွှတ်လိုက်မယ်လေ
ဒါမှမဟုတ်လည်း သူ့ဆီကို အဒေါ်..
ဒီလိုလုပ်ဖို့မလိုတော့ပါဘူး ကျွန်တော်ရောက်လာပါပြီ
- မင်္ဂ​လာ​ပါ အစ်မတော် - မင်္ဂ​လာ​ပါ
ခွင့်လွှတ်ပါ ရာဟင်
အခြေအနေတစ်ခုကြုံလိုက်မှပဲ
သင့်ကိုကတိပေးထားတာ နောက်ကျသွားပြီဆိုတာသတိရလိုက်တယ်
အဒေါ်ဆီကလည်း ခွင့်လွှတ်မှု တောင်းခံရမယ်လေ
သူက နောက်ကျတဲ့အထိမအိပ်ဘဲ စောင့်နေပေးနေလို့လေ
ဟုတ်ပါပြီ အစ်မတော်ကိုလည်း တောင်းပန်ပါတယ်
တောင်းပန်ရုံနဲ့မလုံလောက်ပါဘူး
ပဟေဠိကို ဦးလေးဖြေရှင်းပေးရလိမ့်မယ်
ကျွန်တော် အဒေါ့်ကိုမေးထားတဲ့ဟာ ဦးလေးကိုမေးလိုက်ပါ
ငါရောက်လာတာ နောက်ကျတဲ့အတွက်
ပေးအပ်တဲ့ပြစ်ဒဏ်ကို လက်ခံရမှာပေါ့
မေးပါ အစ်မတော်
ကောင်းပြီ
ပဟေဠိထဲမှာ တစ်ခုခုဝှက်ထားတယ်
အဲဒါဘာလဲဆိုတာ သင်ရှာဖွေရမယ်
ပဟေဠိက..
ငါ့ကစားပွဲကို ကစားတဲ့သူတိုင်း
ဘယ်သူ့ကိုမဆို ငါစိုးမိုးမယ်
ငါ့အလုပ်က အများကြီးကစားဖို့ပဲ
ချိုတဲ့သရက်သီးနဲ့ စွန်ပလွံသီးတွေ ငါစားချင်တယ်
ဒါက ဘယ်လိုပဟေဠိများပါလိမ့်
ဒီထဲမှာ ဘာများဝှက်ထားနိုင်လဲ
ဘာမှကို နားမလည်တော့ဘူး
အစ်မတော်ပဲ ပြောပြပေးပါ
တကယ်က ရာဟင်က ပဟေဠိထဲမှာ ငါ့နာမည်ကိုဝှက်ထားတာ
ဘယ်လိုများလဲ
ဒီလိုလေ စာကြောင်းတိုင်းရဲ့ ထိပ်ဆုံးစာလုံးကိုယူပြီး
ပေါင်းလိုက်တာလေ
ငါ့ကစားပွဲကို ကစားတဲ့သူတိုင်း
ဘယ်သူ့ကိုမဆို ငါစိုးမိုးမယ်
ဂျိုဓာလေ
ငါ့အလုပ်က အများကြီးကစားဖို့ပဲ
ချိုတဲ့သရက်သီးတွေနဲ့ စွန်ပလွံသီးတွေကို ငါစားချင်တယ်
ဒေါ်လေးဂျိုဓာပေါ့
ဟုတ်သားပဲ
တော်တယ် ရာဟင်
တကယ့်ကိုအံ့ဩလောက်တဲ့ ပဟေဠိမေးလိုက်တာပါပဲ
ဦးလေး မယ်ဇရှုံးပြီ
ဦးလေးမယ်ဇ ရှုံးပြီ
အစ်မတော်
ဘီနာဂျီရာက မွတ်စလင်လား
ဟုတ်တယ်လေ ငါ့ကို ဘာဖြစ်လို့မေးတာလဲ
မင်းမသိဘူးလား နာမည်နဲ့တောင်မသိဘူးလား
သိပါတယ် ဘီနာဂျီရာက မွတ်စလင်ဆိုတာ စဉ်းစားမိပါတယ်
ဒါပေမဲ့ သူက ဘာဖြစ်လို့ သူ့အမေဆီကို အာဝါဒီဘာသာစကားနဲ့ စာရေးပို့တာလဲ
မင်းဘာမေးချင်နေလဲ ငါနားမလည်ဘူး
မတ်တော်မောင်..ဘီနာဂျီရာအကြောင်း ငါ့ကို ထပ်ပြီးမေးမနေပါနဲ့
ဘာဖြစ်လို့လဲ အစ်မတော်
သူ့နဲ့ ဘာများစိတ်ဆိုးစရာရှိလို့လဲ
မင်းလည်း မင်းအစ်ကိုလိုလေသံပဲ
သူလည်း ဒီလိုပဲမေးမယ်
ဒီတော့ ဘီနာဂျီရာကို အစ်မတော်စိတ်မဆိုးဘူး
ဒါပေမဲ့ အစ်ကိုတော်ကိုတော့စိတ်ဆိုးတယ်ပေါ့
ဘယ်တုန်းကပြောလို့လဲ
မပြောခဲ့ပါဘူး ဒါပေမဲ့ တစ်ခုတော့သိလိုက်ပါတယ် အစ်မတော်
ဘာပဲဖြစ်ဖြစ်ပါ အချိန်ညဉ့်နက်နေပါပြီ သွားလိုက်ပါဦးမယ်
နှုတ်ဆက်ပါတယ်
မတ်တော်မောင်ထွက်မသွားခင် တစ်ခုသိလိုက်တယ်လို့
ဘာကြောင့်ပြောလိုက်တာလဲ
ငါ့အပြုအမူက ဘာများဖြစ်နေလို့..
ဘီနာဂျီရာကို ငါမနှစ်သက်ဘူးဆို လူတိုင်းရိပ်စားမိနေရတာလဲ